*Projekts*

LATVIJAS REPUBLIKAS MINISTRU KABINETS

2016.gada Rīkojums Nr.

Rīgā (prot.Nr. § )

**Par Tenisa centra “Lielupe” rekonstrukcijas projekta īstenošanai**

**2016.gadā paredzēto valsts budžeta līdzekļu pārdali**

1. Atbalstīt Tenisa centra “Lielupe” rekonstrukcijas projekta īstenošanai 2016.gadā paredzēto valsts budžeta līdzekļu 2 154 930 *euro* apmērā pārdali šādiem mērķiem:

1.1. Latvijas Olimpiskās komitejas 2017.gadā plānoto Liepājas Olimpiskā centra un Daugavpils Olimpiskā centra projekta īstenošanai saņemto valsts galvoto aizdevumu atmaksai, nodrošinot saistību daļēju izpildi (pamatsummu atmaksu) 2016.gadā, – 778 394 *euro*;

1.2. 2017.gadā Latvijā paredzēto nacionālas nozīmes starptautisku sporta sacensību organizēšanai nepieciešamo licenču samaksai 2016.gadā – 1 040 000 *euro*, t.sk.:

1.2.1. 2017.gada FIA pasaules rallijkrosa čempionāta posma organizēšanas licencei – 400 000 *euro*;

1.2.2. 2017.gada FIA Eiropas rallija čempionāta posma organizēšanas licencei – 300 000 *euro*;

1.2.3. 2017.gada pasaules čempionāta motokrosā MX1 klasē Latvijas *Grand Prix* organizēšanas licencei – 340 000 *euro*;

1.3. Kuldīgas Sporta skolas rekonstrukcijas un peldbaseina izbūves pabeigšanai (Kuldīgas novada pašvaldībai) – 336 536 *euro*.

2. Atbalstīt apropriācijas pārdali no Izglītības un zinātnes ministrijas 2016.gada budžeta apakšprogrammas 09.04.00 “Sporta būves” 1 818 394 *euro* apmērā uz šādām Izglītības un zinātnes ministrijas budžeta apakšprogrammām:

2.1. 09.16.00 “Dotācija nacionālas nozīmes starptautisku sporta pasākumu organizēšanai Latvijā”, lai nodrošinātu šā rīkojuma 1.2.apakšpunktā noteikto – 1 040 000 *euro*;

2.2. 09.23.00 “Valsts ilgtermiņa saistības sportā – Dotācija Latvijas Olimpiskajai komitejai (LOK) – valsts galvoto aizdevumu atmaksai”, lai nodrošinātu šā rīkojuma 1.1.apakšpunktā noteikto – 778 394 *euro*.

3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 2.punktam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 2.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

5. Izglītības un zinātnes ministrijai nodrošināt, ka biedrība “Latvijas Olimpiskā komiteja” līdz 2016.gada 16.decembrim ir veikusi šā rīkojuma 1.1.apakšpunktā minētās darbības.

6. Noteikt, ka šā rīkojuma 1.2. un 1.3.apakšpunktā norādītais finansējums jāizlieto līdz 2016.gada 31.decembrim faktiski veikto izdevumu un faktiski veikto darbu apmaksai un Izglītības un zinātnes ministrija ir atbildīga par finansējuma izlietojumu atbilstoši pasākuma mērķim un noteiktajā termiņā veiktajiem maksājumiem.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

09.11.2016. 10:46

378

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv